Gevaarlike misdadiger ontsnap uit aanhoudingDie verdagte Freddy Gwala Isiah Masenya. Foto: Verskaf ŉ Vermeende gevaarlike misdadiger het Maandagaand uit aanhouding by die Botlokwa-polisiestasie noord van Polokwane in Limpopo ontsnap. “Freddy Gwala Isiah Masenya is ŉ verhoorafwagtende verdagte wat teregstaan op aanklagte van huisroof, moord en verkragting,” het kol. Ronel Otto, provinsiale polisiewoordvoerder, Dinsdag gesê. “Hy word ook verbind met vorige misdrywe soos roof en diefstal. Hy word as gewapen en gevaarlik beskou en die gemeenskap word aangeraai om hom nie te konfronteer nie, maar om eerder hul naaste polisiestasie in kennis te stel.” Mense wat die verdagte gewaar, word versoek om kol. Maloma by 082 565 8524 te bel. Die ontsnapping word ondersoek.